**Vejledning til aktionærerne ved elektronisk ekstraordinær generalforsamling**

**onsdag den 13. januar 2021 kl. 10.00**

Hvis den ekstraordinære generalforsamling den 13. januar 2021 kl. 10.00 ikke kan afholdes fysisk grundet gældende restriktioner for forsamlinger i forbindelse med COVID-19, bliver generalforsamlingen afholdt som en fuldstændig elektronisk generalforsamling, så vi sikrer, at vi overholder de gældende restriktioner og mindsker risikoen for spredning af COVID-19.

Det betyder, at man ikke kan møde op fysisk, og man skal i stedet deltage via en generalforsamlingsportal, som kan tilgås via [www.vestjyskbank.dk](http://www.vestjyskbank.dk)

Undervejs i generalforsamlingen kan aktionærer eller fuldmægtige afgive stemme og skrive indlæg via generalforsamlingsportalen.

Det er vigtigt, at man har tilmeldt sig den ekstraordinære generalforsamling i henhold til indkaldelsen, hvis man ønsker at deltage. Tilmeldingsfristen er den 10. januar 2021.

Har man ikke mulighed for at deltage, kan aktionærerne gøre sin stemme gældende ved at afgive fuldmagt til bestyrelsen eller tredjemand senest den 10. januar 2021, hvilket også fremgår af indkaldelsen. Man kan afgive elektronisk fuldmagt via tilmeldingssystemet eller downloade en fuldmagt [her](https://www.vestjyskbank.dk/investor-relations/ekstraordinaer-generalforsamling).

Venlig hilsen

Bestyrelsen i Vestjysk Bank

**Gør din stemme gældende**

**– afgiv fuldmagt**

Har aktionæren ikke mulighed for at deltage i den ekstraordinær generalforsamling, kan denne afgive fuldmagt på 3 måder:

**Fuldmagt til bestyrelsen**

Aktionæren giver bestyrelsen fuldmagt til at stemme i overensstemmelse med bestyrelsens

anbefalinger til de enkelte punkter på dagsordenen.

**Fuldmagt til tredjemand**

Aktionæren giver en navngiven tredjemand fuldmagt til at stemme på sine vegne

uden at tage stilling til, hvad der skal stemmes under de enkelte punkter.

**Instruktionsfuldmagt til bestyrelsen**

Aktionæren giver bestyrelsen instruktion om, hvordan den skal stemme på sine

vegne under de enkelte punkter.

Fuldmagter kan afgives elektronisk via bankens hjemmeside www.vestjyskbank.dk.

**Sådan afvikles en elektronisk**

**ekstraordinær generalforsamling**

En elektronisk ekstraordinær generalforsamling vil transmitteres fra generalforsamlingsportalen, som kan tilgås via [www.vestjyskbank.dk](http://www.vestjyskbank.dk). Det er vigtigt, at man som aktionær, fuldmægtig eller rådgiver er logget ind på portalen for at deltage i den ekstraordinære generalforsamling.

**Indlæg før ekstraordinær generalforsamlingen**

Har man indlæg til de enkelte punkter på dagsordenen, har vi i indkaldelsen opfordret til, at man sender dem på forhånd, da det vil lette afviklingen på dagen for den ekstraordinære generalforsamling. Indlæg eller spørgsmål sendes pr. e-mail til investorrelations@vestjyskbank.dk senest den 10. januar 2021.

**Indlæg og debat under den ekstraordinær generalforsamling**

Efter præsentationen af hvert punkt på dagsordenen vil der dog som normalt være mulighed

for at stille spørgsmål og debattere forslagene. Dette vil foregå skriftligt via generalforsamlingsportalen. Indlæg vil blive læst op og efterfølgende besvaret mundtligt. Man skal være logget på portalen for at skrive indlæg.

**Længde på indlæg**

Man har mulighed for undervejs i generalforsamlingen at indsende skriftlige indlæg til hvert punkt på dagsordenen. Indlægget må maksimalt være på 250 ord. Efterfølgende kan man følge op på sit indlæg med 2 gange 2 indlæg på hvert 125 ord.

**Præsentation af beslutningsforslag fra bestyrelse**

Bestyrelsens forslag om vedtagelse af fusionen bliver præsenteret af formanden. Efter præsentationen af forslaget er der mulighed for at stille spørgsmål.

**Afstemning**

Aktionærerne kan stemme personligt via generalforsamlingsportalen under generalforsamlingen eller ved at afgive fuldmagt til bestyrelsen eller til en anden navngiven tredjemand, ligesom der på sædvanligvis kan brevstemmes.

Man skal være logget på generalforsamlingsportalen for at afgive sin stemme, hvis man ikke vil benytte sig af muligheden for afgivelse af fuldmagt til bestyrelsen eller brevstemme.

**Tekniske krav i forbindelse med**

**afvikling af en elektronisk ekstraordinær**

**generalforsamling**

Vi anbefaler, at man inden generalforsamlingens start sikrer sig, at den enhed, som man deltager i generalforsamlingen fra, opfylder nedenstående krav.

**Browser**

En elektronisk generalforsamling kan afvikles i såkaldte ’evergreenbrowsere’

på både PC/Mac, mobil og tablet/iPad. ’Evergreen-browsere’ (Edge, Chrome, Firefox og Safari) er browsere, som automatisk opdaterer sig selv til nye versioner.

**PC**

En elektronisk generalforsamling fungerer i browserne Edge, Chrome og Firefox.

**Apple**

En elektronisk generalforsamling fungerer i de 2 nyeste hovedversioner af Safari-browseren på Mac, iPhone og iPad (august 2020 er dette Safari version 12 og 13). Hvis man har ældre Apple-udstyr, som muligvis ikke kan opdatere til en brugbar Safari-version, kan der installeres en Chrome-browser og benytte denne.

**Internetforbindelse**

Kvaliteten af transmissionen afhænger af din leverandør. Man bør som minimum have en 5-10 Mbit/s forbindelse for at få en god transmission.